Óhætt er að segja að það hafi gengið á ýmsu hjá Brimi , áður HB Granda , undanfarin misseri . Lífeyrissjóðurinn Gildi seldi hlutabréf sín , meðal annars vegna óánægju með stjórnarhætti í félaginu . Þá kom FISK Seafood , útgerðararmur Kaupfélags Skagfirðinga , inn í hluthafahópinn en var svo farinn úr honum þremur vikum síðar . Guðmundur Kristjánsson forstjóri hefur ekki hikað við stór viðskipti við eigið fyrirtæki og notið stuðnings hluthafa til að gera það . Hinir stóru eru að verða stærri í íslenskum sjávarútvegi . Óhætt er að segja að það hafi gengið á ýmsu hjá Brimi , áður HB Granda , undanfarin misseri . Lífeyrissjóðurinn Gildi seldi hlutabréf sín , meðal annars vegna óánægju með stjórnarhætti í félaginu . Þá kom FISK Seafood , útgerðararmur Kaupfélags Skagfirðinga , inn í hluthafahópinn en var svo farinn úr honum þremur vikum síðar . Guðmundur Kristjánsson forstjóri hefur ekki hikað við stór viðskipti við eigið fyrirtæki og notið stuðnings hluthafa til að gera það . Hinir stóru eru að verða stærri í íslenskum sjávarútvegi . Markaðsvirði Brims , áður HB Granda , hefur hækkað umtalsvert undanfarin misseri . Á einu ári hefur það hækkað um tæplega 25 prósent en sé horft til þessa árs eingöngu nemur hækkunin rúmlega 17 prósent . Fyrirtækið er nú tæplega 70 milljarða króna virði . Brim gerir upp í evrum og hefur veiking krónunnar gagnvart evru á undanförnu ári , sem nemur tæplega átta prósentum , því komið sér nokkuð vel fyrir fyrirtækið . Fjárhagsstaða þess er sterk og má segja að það sé einskonar flaggskip sjávarútvegsins í Reykjavík . Heildareignir fyrirtækisins námu 650 milljónum evra , eða sem nemur 91 milljarði króna , í lok 2. ársfjórðungs . Hagnaður á fyrri helmingi ársins var 1,5 milljarður króna , en eigið fé fyrirtækisins um mitt ár var rúmlega 38 milljarðar . Hagnaðurinn í fyrra var rúmlega fjórir milljarðar en Guðmundur Kristjánsson , forstjóri og stærsti eigandi , var ekki ánægður með þá niðurstöðu . „ Hagnaður fyrirtækisins hefur verið að minnka á síðustu árum vegna styrkingar íslenskrar krónu og hærri veiðigjalda . Á seinni hluta ársins 2018 veiktist íslenska krónan og það styrkir útflutningsfyrirtæki . Árið 1992 fjárfesti HB Grandi í sjávarútvegsfyrirtæki í Síle . Þetta fyrirtæki seldi laxeldisfyrirtæki sitt á síðasta ári og fékk HB Grandi töluverðan hagnað af þeirri sölu og skýrir það að hluta góða afkomu á síðasta ársfjórðungi 2018 , “ sagði Guðmundur í tilkynningu vegna afkomunnar . Auglýsing Guðmundur er langsamlega stærsti hluthafinn í gegnum Útgerðarfélag Reykjavíkur , sem áður hét Brim . Eignarhlutur hans er nú kominn yfir 48 prósent og mun fara yfir 50 prósent eftir hlutafjáraukningu , í tengslum við kaup Brims á nokkrum sölufélögum í eigu Útgerðarfélags Reykjavíkur fyrir 4,4 milljarða króna . Greiðslan fer fram með hlutafé í Brimi , og því eykst eignarhlutur hans umtalsvert . Til framtíðar er þó vilji til þess að fara ekki yfir 50 prósent eignarhlut , segir í tilkynningu til Kauphallar . Bændur í Skagafirði Kaupfélag Skagfirðinga er risafyrirtæki á íslenskan mælikvarða og FISK Seafood , útgerðararmur þess , hefur látið verulega til sín taka í íslensku atvinnulífi að undanförnu . Fjárhagsstaða kaupfélagsins er með nokkrum ólíkindum , sé horft til þess að um hefðbundið kaupfélag er að ræða með dreifðri eignaraðild bænda í Skagafirði sem bakbein . Þórólfur Gíslason , kaupfélagsstjóri , hefur leitt félagið um árabil sem forstjóri og var afkoma félagsins á árinu 2018 sú besta í 130 ára sögu félagsins . Uppbygging kaupfélagsins hefur verið verulega umfangsmikil á undanförnum árum , en í lok árs í fyrra var eigið fé félagsins rúmlega 35 milljarðar og heildareignir námu 62,3 milljörðum króna . Hagnaður af rekstri samstæðunnar á árinu 2018 , fyrir afskriftir og fjármagnsliði , var rúmlega fimm milljarðar króna samanborið við 2,3 milljarða árið 2017 . Höfuðstöðvar Kaupfélags Skagfirðinga á Sauðarkróki . Mynd : ks.is Það sem helst skýrir þennan mun er söluhagnaður þar sem FISK Seafood , eitt 14 dótturfélaga Kaupfélagsins , seldi 50 prósent eignarhlut sinn í Olís og eignarhlut sinn í félaginu Solo Seafood í fyrra . Hagar hf. keyptu hlutinn í Olís , en helmingur var greiddur með reiðufé og helmingur með hlutabréfum í Högum . Kaupfélaginu bar að selja þau bréf innan 30 mánaða frá því viðskiptin tóku gildi . Fléttur og kaup á eignum af stærsta eigandanum Hinn 18. ágúst síðastliðinn var frá því greint að FISK Seafood hefði gert skipti á hlutabréfum við Gildi lífeyrissjóð . FISK eignaðist hlutabréf Gildis í Brimi og Gildi eignaðist meðal annars hlutabréf í Högum í staðinn . Þarna fóru saman annars vegar hagsmunir FISK , vegna fyrrgreindra kvaða um að félagið seldi hlutabréf sín í Högum , og síðan áhugi Gildis á því að fara út úr hluthafahópi Brims . Ástæðan fyrir því var sú að Gildi hafði haft áhyggjur af stjórnarháttum í Brimi um nokkurt skeið , eða allt frá því að Guðmundur Kristjánsson kom inn í hluthafahópinn , í gegnum Útgerðarfélag Reykjavíkur , og varð forstjóri . Það sem helst truflaði Gildi voru viðskipti við Útgerðarfélag Reykjavíkur , þar sem Brim var að kaupa eignir af félaginu þar sem Guðmundur , forstjóri Brims , var helsti eigandi . Fyrst voru það viðskipti með Ögurvík og síðan viðskipti þar sem Brim keypti sölufélög af Útgerðarfélagi Reykjavíkur , sem þjónustu Asíumarkað , fyrir 4,4 milljarða króna . Samanlagt hefur Brim keypt eignir af Útgerðarfélagi Reykjavíkur fyrir 16,7 milljarða króna frá því að Guðmundur Kristjánsson varð forstjóri félagsins og stærsti eigandi . Greinandi Capacent sagði um kaupin á Ögurvík á sínum tíma að honum hafi liðið „ eins á laugardagsmorgni eftir kvöld á Kaffibarnum “ þegar rýnt væri í forsendur þess kaupverðs sem var á Ögurvík . „ Svarið við alheiminum og tilgangi lífsins er 42 , “ sagði meðal annars í greiningu hans , og vitnað til þess að hægt væri að fá út hin ýmsu verð á Ögurvík . Töluna 42 í samhengi við svarið við spurningunni um tilgang lífsins , má rekja til bókarinnar The Hitchhiker's Guide to the Galaxy eftir Douglas Adams . Fljótt út aftur með miklum hagnaði Í tilkynningu Gildis , í aðdraganda hluthafafundar 13. ágúst , þar sem viðskiptin með sölufélögin voru til umfjöllunar , sagði að það væri mat Gildis að þessar fyrirætlanir væru ekki trúverðugar . „ Viðskiptin virðast eiga sér afar skamman aðdraganda hjá stjórn félagsins . Að mati Gildis eru þessar fyrirætlanir ekki trúverðugar og ekki hefur verið sýnt fram á að aðrar leiðir séu ekki færar til þess að ná fram sömu markmiðum , mögulega með minni tilkostnaði . Viðskipti milli tengdra aðila verða að vera hafin yfir vafa og að mati sjóðsins hefur ekki tekist að sýna fram á að þessi viðskipti séu hagfelld og nauðsynleg fyrir HB Granda ( Nú Brim ) , ” sagði í yfirlýsingu Gildis . Kaupin á Ögurvík drógu dilk á eftir sér Hinn 10. júlí 2019 gerðu Fjármálaeftirlitið og Brim hf. ( áður HB Grandi hf. ) , með sér samkomulag um að ljúka með sátt máli vegna brots á lögum um verðbréfaviðskipti . Fólst í sáttinni að Brim þurfti að greiða 8,2 milljónir króna í sekt , og viðurkenndi fyrirtækið að hafa brotið gegn lögum verðbréfaviðskipti , með því að hafa ekki birt innherjaupplýsingar eins fljótt og auðið var . Í tilkynningu vegna sáttarinnar eru málsatvik rakin , en málið tengist því hvernig upplýst var um samning um kaup Brims , þá HB Granda , á öllu hlutafé Ögurvíkur . Guðmundur Kristjánsson er forstjóri Brims , og stærsti eigandi Útgerðarfélags Reykjavíkur , sem seldi Ögurvík til Brims . Hinn 7. september 2018 , klukkan 16:18:43 , birti Brim opinberlega tilkynningu þess efnis að það hefði gert samning um kaup á öllu hlutafé útgerðarfélagsins Ögurvík ehf . Nokkrum dögum áður , nánar tiltekið 29. ágúst 2018 , hafði forstjóra málsaðila , Guðmundi , verið falið af stjórn hans að hefja samningaviðræður um kaupin . „ Á þeim tímapunkti , að teknu tilliti til heildarmats á þeim upplýsingum sem lágu til grundvallar á þeim tíma og þeirrar tilteknu stöðu sem upp var komin , uppfylltu upplýsingarnar hugtaksskilyrði [ . . ] um innherjaupplýsingar . Málsaðili birti ekki innherjaupplýsingarnar , né tók ákvörðun um frestun birtingar þeirra , fyrr en 7. september 2018 . “ Í niðurstöðu Fjármálaeftirlitsins kemur fram að að Brim hefði óskað eftir því að ljúka málinu með sátt . Þar sagði að r tilgangur þeirra reglna , sem brotið var gegn , sé að stuðla að trausti til markaðarins „ með því að tryggja að fjárfestum sé ekki mismunað og að þeim sé tryggður jafn aðgangur að upplýsingum . “ Sektarfjárhæðin tók ennfremur mið af tímalengd brotsins en með greiðslu sektarfjárhæðar er málinu lokið . Það sem helst truflaði Gildi voru viðskipti við Útgerðarfélag Reykjavíkur , þar sem Brim var að kaupa eignir af félaginu þar sem Guðmundur , forstjóri Brims , var helsti eigandi . Fyrst voru það viðskipti með Ögurvík og síðan viðskipti þar sem Brim keypti sölufélög af Útgerðarfélagi Reykjavíkur , sem þjónustu Asíumarkað , fyrir 4,4 milljarða króna . Samanlagt hefur Brim keypt eignir af Útgerðarfélagi Reykjavíkur fyrir 16,7 milljarða króna frá því að Guðmundur Kristjánsson varð forstjóri félagsins og stærsti eigandi . Greinandi Capacent sagði um kaupin á Ögurvík á sínum tíma að honum hafi liðið „ eins á laugardagsmorgni eftir kvöld á Kaffibarnum “ þegar rýnt væri í forsendur þess kaupverðs sem var á Ögurvík . „ Svarið við alheiminum og tilgangi lífsins er 42 , “ sagði meðal annars í greiningu hans , og vitnað til þess að hægt væri að fá út hin ýmsu verð á Ögurvík . Töluna 42 í samhengi við svarið við spurningunni um tilgang lífsins , má rekja til bókarinnar The Hitchhiker's Guide to the Galaxy eftir Douglas Adams . Auglýsing Davíð Rúdólfsson , forstöðumaður eignastýringar og staðgengill forstjóra Gildis lífeyrissjóðs , sagði við Kjarnann að jafn umfangsmikil og ítrekuð viðskipti stærsta hluthafa HB Granda / Brim við félagið sjálft væru ekki bara óheppileg heldur „ fordæmalaus á innlendum hlutabréfamarkaði . “ Viðskiptin voru hins vegar samþykkt af fulltrúum tæplega 90 prósent hluthafa . Þar á meðal hinum stóru lífeyrissjóðunum sem eiga stóra hluti í félaginu , Lífeyrissjóði verzlunarmanna , Lífeyrissjóði starfsmanna ríkisins og Birtu lífeyrissjóði . Gildi greip því til þess að losa um eignarhlut sinn í félaginu og skipta á bréfum við FISK í Högum . Þannig varð FISK að einum stærsta eiganda félagsins , sem breytti nafni sínu úr HB Granda í Brim á sama hluthafafundi . FISK hefur stækkað sjávarútvegsveldi sitt mikið á undanförnum tveimur árum . Félagið keypti þriðjungseignarhlut Útgerðarfélags Reykjavíkur í Vinnslustöðinni fyrir 9,4 milljarða króna í september í fyrra , og árið 2017 keypti félagið Soffanías Cecilsson hf. , rótgróið sjávarútvegsfyrirtæki í Grundarfirði , fyrir 9,5 milljarða króna . Félagið hefur því stækkað ört og víkkað út aflaheimildir sínar og vinnslumöguleika , á síðustu misserum . FISK var hins vegar ekki lengi hluthafi í Brimi . Hinn 9. september var tilkynnt um kaup Útgerðarfélags Reykjavíkur á hlut FISK í Brimi , sem var um tíu prósent af heildarhlutafé . Kaupverðið var á genginu 40,4 og nam um átta milljörðum króna . FISK hafði eignast bréfin á genginu 36 , um þremur vikum fyrr , og því var hagnaðurinn umtalsverður af þessum viðskiptum , eða tæplega milljarður . Ekki amalegt það , fyrir bændur í Skagafirði . Frekari hagræðing í kortunum Þessar umtalsverðu breytingar á eignarhaldi hjá Brimi og fleiri sjávarútvegsfyrirtækjum , sýna að mikil hagræðing og samþjöppun er að eiga sér stað í greininni . Þar eru hinir stóru að verða stærri , og sífellt verið að leita leiða til þess að hagræða í allri virðiskeðjunni hjá félögunum , í veiðum , vinnslu og sölustarfsemi . Það sem hefur gerst hjá Brimi er ekki óvænt , þegar horft er til þessarar þróunar . Það er hins vegar eina skráð sjávarútvegsfyrirtækið í landinu og því eðlilegt að það valdi titringi hjá einhverjum í hlutahafahópnum , þegar félag forstjóra fyrirtækisins er að selja því eignir fyrir milljarða . Líklegt er að umræða um hámarks eign í kvóta verði háværari á næstunni , og þá hvort stærstu útgerðarfyrirtækin eru komin upp fyrir hámarkið eða í það minnsta nærri því . Samkvæmt lögum um stjórn fiskveiða má heildaraflahlutdeild fiskiskipa í eigu einstakra eða tengdra aðila ekki fara yfir 12 prósent af samanlögðu heildarverðmæti aflahlutdeilda allra tegunda . Þá má aflahlutdeild í þorski ekki fara yfir 12 prósent . Í ýsu , ufsa , grálúðu , steinbít , síld og loðnu má hún ekki fara yfir 20 prósent og í karfa ekki yfir 35 prósent . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .